കേരളത്തിന് സന്തോഷ് ട്രോഫി നേടിക്കൊടുത്ത മിഥുന് ഇനി കേരള യുണൈറ്റഡ് വല കാക്കും മലപ്പുറം സെപ്റ്റംബര് 8 : കേരള യുണൈറ്റഡ് FC സന്തോഷ് ട്രോഫി താരമായ മിഥുന് വി. യുമായി കരാറില് ഏര്പ്പെട്ടു. 28 വയസ്സ് പ്രായവും, കണ്ണൂര് സ്വദേശിയും, SBI കേരള താരവുമായ മിഥുന് വി. യുമായി കേരള യുണൈറ്റഡ് കരാറില് ഏര്പ്പെട്ടു. കഴിഞ്ഞ ആറു വര്ഷമായി മിഥുന് സന്തോഷ് ട്രോഫി ടീമില് അംഗമായിരുന്നു. 2018 സന്തോഷ് ട്രോഫി വിജയിക്കുകയും ചെയ്തു.ബിനോ ജോര്ജ് നയിച്ച കഴിഞ്ഞ സന്തോഷ് ട്രോഫി കേരളത്തിന്റെ ക്യാപ്റ്റന് കൂടി ആയിരിന്നു മിഥുന്. കേരളത്തില് നിന്നും ഒരു പ്രൊഫഷണല് ക്ലബ്ബില് ചേരാന് സാധിച്ചതില് സന്തോഷം. സെക്കന്റ് ഡിവിഷന് വിജയിപ്പിച്ചു കേരള യുണൈറ്റഡിനെ ഐലീഗിയിലേക്കു എത്തിക്കുകയാണ് തന്റെ ലക്ഷ്യം. യുണൈറ്റഡ് വേള്ഡ് മാനേജ്മെന്റിന് നന്ദി അറിയിക്കുന്നു . സൈനിങ്ങിനു ശേഷം മിഥുന് പറഞ്ഞു. മിഥുന് വര്ഷങ്ങളായി കേരളത്തിന് വേണ്ടി കളിക്കുന്ന ഗോള്കീപ്പര് ആണ്. അദ്ദേഹത്തിന്റെ പരിചയസമ്ബത്ത് തീര്ച്ചയായും ടീമിന് ഉപകാരപ്പെടുത്തും എന്ന് വിശ്വസിക്കുന്നു. കേരള യുനൈറ്റഡ് FC മാനേജിങ് ഡയറക്ടര് സക്കറിയ കൊടുവേരി പറഞ്ഞു.